ID-DEĊIŻJONI TAL-KUMMISSJONI
tat-30 ta' Marzu 2005
li temenda l-Appendiċi B ta' l-Anness XII ta' l-Att ta' l-Adeżjoni ta' l-2003 fir-rigward ta' ċertu stabbilimenti fis-setturi tal-ħut, tal-laħam u tal-ħalib fil-Polonja
(innotifikata taħt in-numru tad-dokument C(2005) 967)
(Test b'relevanza għaż-ŻEE)
(2005/271/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat l-Att ta' l-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja (1), u b'mod partikolari l-Anness XII, Kapitolu 6, Sezzjoni B, Subsezzjoni I(1), paragrafu (e) tiegħu,
Billi:
(1)
Il-Polonja ingħatat perjodi tranżitorji għal ċertu stabbilimenti mniżżla f'Appendiċi B ta' l-Anness XII ta' l-Att ta' l-Adeżjoni ta' l- 2003.
(2)
L-Appendiċi B ta' l-Anness XII ta' l-Att ta' l-Adeżjoni ta' l-2003 kien emendat bid-Deċiżjonijiet tal-Kummissjoni 2004/458/KE (2), 2004/471/KE (3) and 2004/474/KE (4).
(3)
Skond dikjarazzjoni uffiċjali mill-awtorità kompetenti Pollakka ċerti stabbilimenti fis-setturi tal-ħut, il-laħam u l-ħalib spiċċaw il-proċess tagħhom ta' titjib u issa jinsabu f'konformità sħiħa mal-leġiżlazzjoni tal-Komunità. Barra minn hekk, ċertu stabbilimenti fis-settur tal-ħalib li kienu tħallew jipproċessaw ħalib kemm konformi u mhux ma' l-istandards ta' l-UE se jipproċessaw biss ħalib li huwa konformi ma' l-istandards ta' l-UE. Dawk l-istabbilimenti għandhom għalhekk jitneħħew mil-lista ta' stabbilimenti li qegħdin fi tranżizzjoni.
(4)
Ċertu stabbilimenti fis-setturi tal-ħut, tal-laħam u tal-ħalib waqfu mill-attivitajiet tagħhom. Dawn l-istabbilimenti għandhom għalhekk jitneħħew mil-lista ta' stabbilimenti li qegħdin fi tranżizzjoni.
(5)
L-Appendiċi B ta' l-Anness XII ta' l-Att ta' l-Adeżjoni ta' l-2003 għandu għalhekk jiġi emendat b'dan il-mod.
(6)
Il-Kumitat Permanenti dwar il-Katina Alimentari u s-Saħħa ta' l-Annimali kien infurmat dwar il-miżuri previsti f'din id-deċiżjoni,
ADOTTAT DIN ID-DEĊIŻJONI:
Artikolu 1
L-istabbilimenti mniżżla fl-Anness ta' din id-Deċiżjoni tneħħew mill-Appendiċi B ta' l-Anness XII ta' l-Att ta' l-Adeżjoni ta' l-2003.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, fit-30 ta' Marzu 2005.